TV2 Nord er direkte med hele dagen fra Skagen Race, hvor deltagerne er kraftig udfordret på grunden er den hårde vind.

Der var egentlig omkring 200 både, der skulle deltage i dette års Skagen Race, men på grund af vejret bliver det nok ikke helt så mange. Med en vind på over 20 sekundmeter er der flere sejlere, som har afbrudt ræset i løbet af natten. -	Vi får et lidt mere reduceret felt, der kommer til Skagen, siger Tonni Thorup, der er direktør for Destination Nord. 25 års jubilæum Til regattaen er der flere end 2000 sejlere tilmeldt, men ingen af dem er altså danskere. På grund af for få tilmeldinger fra Danmark og Sverige er man kun sejlet ud fra Holmestrand i Norge. Det er altså på trods af, at Skagen Race har 25 års jubilæum. Det var nemlig i 1996, at ræset for første gang blev søsat, men på grund af corona har jubilæet været udskudt. -	Det handler stadig om, at nordjyderne kommer til Skagen og hygger sig, siger Tonni Thorup. -	Det bliver stadig nogle fantastiske dage her i Kristi Himmelfarts-ferien. Har manglet de norske turister Destianation Nord og lokale aktører har gjort særlig meget ud af at markedsføre sig op til Skagen Race – især i Norge. -	Vi har manglet nordmændene så meget, og det her er et af startskudene til, at de kommer forbi, siger Tonni Thorup. Ifølge direktøren har man på grund af corona kun haft besøg af omkring 10-12 procent af de nordmænd, der normalt kommer på besøg i Skagen. TV2 Nord er med hele dagen TV2 er til stede på Skagen Havn hele dagen igennem, hvor der løbende vil blive sendt direkte fra med forskellige gæster. Man kan også se med i torsdagens nyhedsudsendelse klokken 19.30, hvor vi også vil høre, hvordan det står til med vinden og deltagerne i Skagen. Vil udvide Skagen Race På grund af den stride vind er antallet af sejlere altså faldet en del, så nu regner man kun med 40-50 både ligger til havn i Skagen. Selvom deltagerlisten ikke er så præget af danskere i år, så vil man alligevel gerne udvide Skagen Race. -	Vores langsigtede mål er et skandinavisk Skagen Race med starter i Helsingør, Aarhus og Marstand i Sverige, siger Lars Wilhelmsen, der er event-manager ved Skagen Race.